Alihankinnan palkintovaliokunta hakee vahvistuksia

Anina Partanen
2023-10-17T10:33:00Z

Oletko kiinnostunut merkityksellisestä luottamustehtävästä, jossa pääset vaikuttamaan? LOGYn Alihankinnan palkintovaliokunta hakee nyt uutta puheenjohtajaa ja jäseniä!

Valiokunnan tehtävät

Alihankinnan palkintovaliokunnan perustehtävänä on tehdä päätökset Vuoden Päähankkija ja Vuoden Alihankkija -tunnustusten saajista. Tunnustusten saajiksi valitaan yrityksiä, jotka ovat toimineet esimerkillisesti alihankkijoina tai päähankkijoina.

Palkinnot jaetaan vuosittain Tampereen Alihankinta-messuilla.

Valiokunta kokoontuu noin viisi kertaa vuodessa (useimmiten Teamsillä, kokouksen kesto 1–2 tuntia), minkä lisäksi valiokunta tekee vierailuja sopiviin kohdeyrityksiin.

Valiokunnan jäseneltä odotetaan hyvää hankintaverkostojen ja niissä toimivien yritysten tuntemusta. Valiokuntaa täydennettäessä otetaan huomioon myös erikoisosaaminen joltakin alueelta (teollisuus, kauppa, palvelut, ICT jne.).

Hakeminen

Hae paikkaa palkintovaliokunnassa lähettämällä vapaamuotoinen viesti osoitteeseen yhdistys@logy.fi.

Otsikoi viestisi "Alihankinnan palkintovaliokunta" ja kerro seuraavat tiedot:

Mistä luottamustoimesta/-toimista olet kiinnostunut (puheenjohtaja, valiokunnan jäsen)?

Motivaatio ja perustelut lyhyesti

Yhteystietosi (puhelinnumero ja sähköposti)

Liitä mukaan myös ansioluettelosi ja/tai linkki LinkedIn-profiiliisi.

Huomioithan, että lähettämällä viestin annat luvan jakaa tietosi LOGYn toimiston rajaamalle ryhmälle, joka vastaa kyseisen luottamustehtävän täyttämisestä.

Kysyttävää?

Lisätietoja antaa tarvittaessa LOGYn hallituksen puheenjohtaja Janne Lehtimäki, p. 040 557 8363, janne.lehtimaki@leafhill.fi.

Voit myös perehtyä Alihankinnan palkintovaliokunnan työskentelyyn ja sen jakamiin tunnustuksiin näiden juttujen avulla:

Merkityksellistä tunnettuutta kohti huipputason tuloksentekoa – Vuoden Päähankkija ja Vuoden Alihankkija -tunnustukset tukevat LOGYn tavoitteita

Nopeasti kasvanut Valmet Automotive pokkasi Vuoden Alihankkijan palkinnon

Asevalmistaja Sako valittu Vuoden Päähankkijaksi