Lähde mukaan Young Professionals -toimintaan!

Anina Partanen
2025-01-29T10:57:00Z

Opiskeletko logistiikkaa, hankintaa tai toimitusketjun hallintaa yliopistossa tai ammattikorkeakoulussa? Tai oletko työelämään jo siirtynyt alan nuori ammattilainen? Haluatko oppia uutta, kasvattaa verkostojasi ja osallistua maksuttomiin tapahtumiin? Silloin YP eli LOGYn Young Professionals -toiminta on tarkoitettu juuri sinulle!

"Young Professionals on alan uusille osaajille loistava kehittymisalusta ja matalan kynnyksen keino hypätä mukaan LOGYn toimintaan", sanoo YP:n johtoryhmää aiemmin luotsannut Ville Tiainen.

Ville Tiainen, Indirect Sourcing Lead, Ponsse Oyj
LOGYn hallituksen varapuheenjohtaja 2025

Kaiken takana on...

Kaiken takana on... johtoryhmä! LOGYn nuorille jäsenille suunnattua toimintaa suunnittelee ja koordinoi Young Professionalsin oma johtoryhmä, joka on juuri aloittelemassa työskentelyään vuoden 2025 osalta.

"Tänä vuonna johtoryhmän päätavoitteena on järjestää erilaisia verkostoitumistapahtumia ja saada jäsenet osallistumaan niihin aktiivisesti. Lisäksi haluamme luoda pysyvät kontaktit korkeakouluihin, jotta pääsemme jalkautumaan opiskelijoiden pariin", Ville kertoo.

Johtoryhmään kaivataan vielä lisää innokkaita uusia jäseniä tälle vuodelle. Jos alla oleva kuvaus kuulostaa tutulta, olisit mahtava ehdokas tehotiimimme vahvistukseksi!

Olet alan korkeakouluopiskelija tai enintään 35-vuotias nuori ammattilainen.

Haluat kehittyä ja laajentaa osaamistasi johtoryhmätyöskentelyn merkeissä.

Olet kiinnostunut järjestämään kaltaisillesi sopivia tapahtumia logistiikan, hankinnan ja toimitusketjun hallinnan parissa.

Jos johtoryhmäpaikka vaikuttaa sinun jutultasi, lue lisää aiheesta Young Professionalsin omalta sivulta. Olet myös lämpimästi tervetullut YP:n Afterworkiin, joka järjestetään Helsingissä torstaina 6.2.2025 – ja ota ihmeessä kaverisi mukaan myös, tapahtuma on avoin kaikille alan opiskelijoille ja nuorille ammattilaisille!