Vuoden 2025 kannusteapurahojen saajat valittu

Anina Partanen
2025-04-10T16:40:00Z

Millaisia toimitusketjun resilienssin kyvykkyyksiä teollisuuden organisaatiot ja toimitusketjut tarvitsevat? Miten yritykset voivat kehittää riskienhallintaa hankinta- ja toimitusketjuissa erityisesti kriisitilanteiden varalta? Mikä on sosiaalisen kestävyyden tilanne kahvin hankintaketjuissa?

Muun muassa tällaisia asioita selvittävät tutkimuksissaan Oulun yliopiston Suvi Leinonen, LUT-yliopiston Seray Mirasci ja Hankenin Faiz Sugihartanto, jotka LOGYn palkintovaliokunta valitsi tämän vuoden kannusteapurahojen saajiksi.

Tunnustukset julkistettiin 10.4.2025 pidetyssä LOGYn jäseniltapäivässä Helsingissä. Lämpimät onnittelut kaikille kolmelle!

Väitöskirjatöiden esittelyblogit

Käy lukemassa blogistamme kirjoitukset, joissa kukin apurahan saaja kertoo omasta tutkimustyöstään:

Suvi Leinonen, Oulun yliopisto:
Dynaaminen toimitusketjun resilienssin johtaminen teollisuusyrityksissä
(Ohjaajat: Arto Reiman ja Osmo Kauppila)

Seray Mirasci, LUT-yliopisto:
Multi-tier Supply Chain Resilience: Integrating Risk Management Strategies
(Ohjaaja: Anni-Kaisa Kähkönen)

Mushonnifun Faiz Sugihartanto, Hanken School of Economics:
Behind the Cup of Coffee: Understanding Socially Responsible Procurement Practices in the Coffee Supply Chains
(Ohjaaja: Anna Aminoff)

Logistiikan tutkimuksen edistämissäätiö (LTES) jakaa vuosittain apurahoja tutkijoille, joiden tutkimus käsittelee joko logistiikkaa, hankinta- ja ostotoimintaa, toimitusketjun hallintaa tai muuta säätiön tarkoituksen mukaista aihetta. Apurahansaajat valitsee Suomen Osto- ja Logistiikkayhdistys LOGY ry:n palkintovaliokunta vastaanotettujen hakemusten perusteella.